**Tájékoztató a méltányossági kérelem ügyintézéséhez**

(részletfizetés, fizetési halasztás és adómérséklés iránti kérelem)

1. ***Magánszemélyek és egyéni vállalkozók***
2. Milyen módon nyújthatom be a méltányossági kérelmet?

Az adózó méltányossági kérelmét a szentendrei önkormányzati adóhatóság által rendszeresített **adatlapon** nyújthatja be **papíralapon** **személyesen vagy postai úton, vagy elektronikus úton (e-papíron a nyomtatvány csatolásával)**. Az adatlapot teljes körűen ki kell tölteni.

1. Mit vizsgál az adóhatóság a méltányossági kérelem elbírálása során?

Az adóhatóság ellenőrzi a beadványban foglaltak valódiságát, környezettanulmányt végez, a rendelkezésre álló adatok alapján komplex vizsgálatot folytat le, amely során a jövedelmi viszonyok mellett az adózó szociális és vagyoni helyzetét is figyelembe veszi (ingatlanok, gépjármű tulajdon, nagy értékű ingóság), majd ezt követően határozattal dönt a kérelem tárgyáról. Az adatlap nélkül, vagy a szükséges mellékletek nélkül benyújtott kérelmek, továbbá a hiányosan kitöltött adatlapok esetében hiánypótlási felhívás kibocsátására kerül sor.

1. **Milyen típusú méltányosságot kérhetek?**

* ***Fizetési könnyítés****:* részletfizetés vagy fizetési halasztás **(**Nem engedélyezhető fizetési könnyítés a már befizetett, beszedett helyi adókra.)
* ***Adómérséklés***Jogszabály alapján az adóhatóság a **magánszemély** adózót terhelő tartozást mérsékelheti vagy elengedheti a helyi adók, gépjárműadó, bírságok és ezek járuléka (késedelmi pótlék) vonatkozásában, ha annak megfizetése az adózó és a vele együtt élő közeli hozzátartozók **megélhetését súlyosan veszélyezteti**. A megélhetés súlyos veszélyeztetettségét az adózó és a vele közös háztartásban élő közeli hozzátartozók *vagyoni, jövedelmi és szociális helyzetének* együttes figyelembe vételével vizsgálja az adóhatóság.

1. **Milyen igazolásokat kell csatolnom?**

* **Adózó jövedelemigazolása** A jövedelmi adatok alátámasztásához aktuális (vagy egy hónapnál nem régebbi) jövedelemigazolás, Nyugdíjfolyósító Igazgatóság igazolása az aktuális évre vonatkozó egy havi nyugdíj összegéről, nyugdíj, GYED, GYES, munkanélküli segély vagy egyéb járadékfizetést igazoló szelvény, illetve az azt megállapító határozat csatolása szükséges.

**Egyéni vállalkozó** kérelméhez csatolni szükséges az **egyéni vállalkozásból származó jövedelem igazolására a NAV által kiállított igazolást, vagy a tárgyévet megelőző év személyi jövedelemadó bevallását.**

* **Adózóval közös háztartásban élők jövedelemigazolása**
* **A lakásfenntartással kapcsolatos kiadások igazolására a szolgáltatótól kapott, elmúlt havi számlák másolata** (nem elegendő a készpénz-átutalási megbízás, „sárga csekk” – közüzemi számlák, lakásbiztosítás, albérleti díj, lakáshitel törlesztés igazolás, stb) szükséges.
* Az **egyéb kiadások** igazolására bankszámlakivonatot, albérleti díj fizetését igazoló iratot, hitel-, kölcsönszerződést, a hitel, kölcsön fizetését igazoló fizetési bizonylatot, gyógyszer-számlát, tartós betegség esetén orvosi, ápolási költséget, stb. kell az adatlaphoz csatolni
* **Minden más olyan igazolás, amelyet az Adózó a kérelmének elbírálásánál figyelembe kér venni.**

1. **Illetékköteles az eljárás?**

A kérelem természetes személynek (magánszemély és egyéni vállalkozónak) illetékmentes.

1. **Mennyi idő alatt bírálják el a kérelmemet?**

Általános ügyintézési határidő 30 nap.

1. ***Gazdálkodó szervezetek***
2. Milyen módon nyújthatom be a méltányossági kérelmet?

Az adózó méltányossági kérelmét az adóhatóságunk által rendszeresített **adatlapon** nyújthatja kizárólag **elektronikus úton cégkapu használatával**. Az adatlapot teljes körűen kell kitölteni. Az adatlap nélkül, vagy a szükséges mellékletek nélkül benyújtott kérelmek, továbbá a hiányosan kitöltött adatlapok esetében *hiánypótlási felhívás* kibocsátására kerül sor.

1. **Milyen típusú méltányosságot kérhetek?**

* **Fizetési könnyítés:** Gazdálkodó szervezetek adótartozás esetén csak fizetési könnyítési (részletfizetés vagy fizetési halasztás) kérelmet terjeszthetnek elő. Nem engedélyezhető fizetési könnyítés a már befizetett, beszedett helyi adókra.
* **Adómérséklésre** kivételes méltányosságból kizárólag a pótlék- és bírságtartozás vonatkozásában van lehetőség. Adóhatóságunk abban az esetben mérsékli a fennálló tartozást, ha annak megfizetése a jogi személy vagy egyéb szervezet **gazdálkodási tevékenységét ellehetetlenítené**.

1. **Milyen igazolásokat kell csatolnom?**

Nem természetes személyek esetében az előző (kérelem benyújtása évét megelőző) évi mérleg és eredmény kimutatás, főkönyvi kivonat, **aktuális időszak** (kérelem benyújtása évét bemutató, három hónapnál nem régebbi) **mérleg és eredmény kimutatás** adatok, főkönyvi kivonat, kérelem beadását megelőző napi banki igazolás a rendelkezésre álló pénzösszegről, valamint utolsó havi bankszámla kivonat csatolása szükséges.

1. **Illetékköteles az eljárás?**

A gazdálkodó szervezeteknek 10.000 Ft eljárási illetéket kell a kérelem benyújtásával egyidejűleg megfizetni, a Szentendrei Közös Önkormányzati Hivatal 11784009-15731292-03470000 számú “Önkormányzati hatósági eljárási illeték” számlájára.

1. **Mennyi idő alatt bírálják el a kérelmemet?**

Általános ügyintézési határidő 30 nap.